The Suicide Squad (film)
The Suicide Squad (yoki Suicide Squad 2; tarjimasi „Suiqasdchilar otryadi“) 2021-yilda James Gunn rejissyorligi ostida suratga olingan superqahramonlar haqidagi AQSh filmidir. DC Films, Atlas Entertainment va The Safran Company studiyalari tomonidan ishlangan, Warner Bros. Pictures tomonidan esa tarqatilgan. Film DC Comics komikslaridagi Suicide Squad jamoasiga asoslangan. 2016-yilda ishlangan Suicide Squad filmining sikveli. DC Kengaytirilgan Koinoti (DCKK) ning 11chi toʻliq hajmli filmi. Filmda bosh rollarni Margot Robbie, Idris Elba, John Cena, Joel Kinnaman, Sylvester Stallone, Viola Davis, David Dastmalchian, Daniela Melchior, Michael Rooker, Jai Courtney, Peter Capaldi, Alice Braga va Pete Davidson ijro etgan. The Suicide Squad filmi Buyuk Britaniyada 30-iyul 2021-yildan, AQShda esa 5-avgust 2021-yildan boshlab kinoteatrlarda namoyish qilindi. Film $185 millionlik byudjeti bilan umumjahon boʻylab $167,4 million mablagʻ toʻpladi. Rotten Tomatoes kinotanqid saytida The Suicide Squad haqida 358 ta maqola yigʻilib, ulardan 90 foizi filmni ijobiy baholadi.